Den Vest-Sjællandske Avis, 1823-09-23
Den Østerrigske Jagttager og alle de Østerrigske Blade vedblive vel at tie om hvad der foregaaerliTyrkiet; men vi have Efterretninger nok fra andre Kanter, hvorved vi blive istand til at giøre os et Begreb om hvorledes der seer ud, og vi foretrække at tale om de Tyrkiske og Græske Anliggender fremfor om de Spanske, fordi hine ere af en større almindelig politisk Vigtighed, da de i det mindste fremstille det Factum, at Grækernes Uafhængighed og for det første en Græsk Republik er aldeles betrygget. – Man har ingen Bekræftelse faaet paa den Efterretning man havde sidst, at 7000 Huuse skulde paa nye være opbrændte i Constantinopel; men man har ikke faaet nogen nye Efterretning fra denne Hovedstad; men de sidste Efterretninger, som man har derfra over Marseille og over Odessa og som ere 9 Dage ældre skildre Tilstanden saadan, at man kan see en Catastrophe imøde. Sultanen skal have fast besluttet at ville opløse det ulydige Janitschar-Corps. Han har i den sidste DivansForsamling tilraadet en blodig Strenghed, og har givet den nye Aaa Pascha for Janitscharerne, som er ganske paa hans Side, Magt til at fælde Dødsdom uden Storvezirens Samtykke; men man tvivler meget paa, at det vil lykkes at sætte Planen igiennem; thi Janitscharerne ere rasende forbittrede, og de have den raae Almue paa sin Side. Saaledes stode Sagerne i Constantinopel den 10de August. Det er derfor meget mueligt, at der er bleven sat Jld paa Staden den 19de, og er dette først skeet, saa maae Himlen vide hvad der kan passere. Den eneste, som søger at holde sammen paa Portens faldefærdige Bygning er den Engelske Ambassadeur Lord Strangford, som ved sin Sekretair har ivrigen bevirket Fredsmæglingen imellem Porten og Persien; Freden er ogsaa bleven afslutten- og ratificeret den 16de Juli i Erzerum, og den Persiske Gesandt, som er kommen til Constantinopel. har erholdet den sædvanlige Ærespelis i Anledning af den afsluttede Fred, og Venskabet imellem England og Persien er bleven i den Grad oprette paa nye, at den forrige Engelske Gesandt ved Hoffet i Teheran Hr. Villoch, hvormed Schaen engang var saa misfornøiet, er nu vendt tilbagetil sin Post. Overhovedet vil man vide, at det moderate Partie i Divanet, som ønsker Fred, har paa nye begyndt at erholde Jndflydelse, saa at den bekiendte Fredsven, den affatte Kiana BeySadik Effendi er ved Lord Strangfords Mægling bleven gandske uformodentligen pardonneret og udnævnet til Jntendant for de Topschis (Artille- Hvorvidt denne Fredstilbøielighed gaaer riet). kan ikke vides; men de Engelske Agentere i Archivelet udbrede, at Lord Strangford har i 23 Dage faaet nye Jnstructioner fra sin Regiering af det Jndhold, at England nu paastaaer Moreas fuldkomne Uafhængighed. Men det er høist tvivlsomt, om Grækerne, som Tingene nu staae, ville lade sig nøie med at komme i Besiddelse af Morea; thi det er ganske afgjort at Grækerne have nu faaet aldeeles Overmagten til Landsover de Tyrkiske Tropper. Man kunde vel ifølge de sidste Efterretninger fra Marseille af 29de August tvivle noget derom; thi derfra blev endog fortalt, at Tyrkerne havde i deres Fæstninger celebreret en Seier, som de skulde have tilfægtet sig over Grækerne; men man tilstod dog, at de ikke havde meddeelt nogen omstændelig Beretning derom, og hverken angivet Tid eller Sted. Disse Efterretninger skulde blot være byggede paa nogle smaae ubetydelige Fordele, som de Tyrkiske Tropper i Begyndelsen havde tilfægtet sig over Grækerne. Ogsaa havde man allerede dengang Rygtet om Grækernes siden efter tilfægtede store Seier; men man havde endnu ikke faaet nogen tilforladelig Efterretning derom i Corfu, men denne Efterretning har man nu faaet derfra i en ganske nye Skrivelse fra Corfu af 2den August, som melder, at alle de Beretninger man har faaet om Seiervindingen ved Klosteret St. Lucas ere fuldkomment blevne bekræftede, og siden den Tid ere de tre Græske Generaler Stournaris, Kara Hyrkos og Christos Szavellas indbrudte i det nordlige Thessalien med deres forenede Tropper, og have fordrevet Tyrkerne fra Klinovo, Stagpus og Chrio Nero (Gomphi) i det de ere rykkede frem paa den vestlige Side af Peneus Floden, og holde nu hele Landet besat imellem Passerne Moszelluri, AgiaMoni og Klosteret St. Belisar; saa at naar den Græske Armee trænger frem fra Bocotien af igiennem Passerne ved Thaumakos, saa vil hele Thessalien være i Grækernes Hænder. Dette vil saameget lettere kunde bevirkes, som Paschaen af Scutari, uagtet alle de Ordrer han har faaet, endnu ikke er brudt op til Thessalien med sine Tropper, og da Albaneserne, som Jussuf Pascha, havde organiseret ved Janning i Regimenter begive sig tilbage til deres Bierge, fordi Udsigterne om Bytte falde bort for dem, da de nu erfare Tyrkernes Nederlag i Grækenland. – Endnu nyere Efterretninger fra Hydra melde: at der er ankommen Depescher til Senatet paa Øen, som berette officielt, at efter den store Seier, som Grækerne have tilfægtet sig ved Salona i Livadien (Salona ligger ikke langt fra Klosteret St. Lucas i det mindste ikke Bugten af samme Navn) er den Græske General Stournar brudt op med sin Armee ind i Canton, Volas i det sydlige Thessalien, hvor han traf paa 6000 Tyrker ved Landsbyen Marato. Uagtet hans Tropper havde marscheret i 4 Dage og vare udmattede af den brændende Solheede, saa angrebe de dog Tyrkerne med en saadan Heftighed, at de efter to Timers Modstand søgte deres Frelse i Flugten, hvorved de efterlode sig 900 Døde og Saarede. Endnu den 30te vare Grækerne i Begreb med at forfølge Fienden, og man haabede, at heele den Tyrkiske Division skulde blive ødelagt. (Disse Beretninger bevise paa en afgiørende Maade Grækernes Overmagt og den Tyrkiske Armees Nederlog. Tyrkerne ere desuden slette Tropper paa Flugten. - Jussuf Pascha af Patra, som var gaaet til Epirus for at samle en Armee af Albanesere, havde den Bestemmelse, at skulle trænge ind i Livadien og erobre Messolongi, men den Tyrkiske Hovedarmers Nederlag fordærver nu alting og det er forgiæves at Copudan Pascha har paa Kysten af Epirus holdet flere Conferencer med ham. Den bekiendte Greve Metara, som i Fior var afsendt til Jtalien dengang Kongressen blev holdet, er ankommen til Messolongi og har taget Commanden der under Titel af en Dictator Han skal have faaet den Bestemmelse, at rykke frem mod Epirus, imedens de øvrige Græske Tropper trænge ind Thessalien. Præsidenten for den udøvende Magt Fyrste Pietro Mauro Michaelis og Ministeren for de udenlandske Anliggender Fyrste Maurokordato opholdt sig i Megara; det andet Medlem af det udøvende Raad Zain de Kolavryta commanderer for Patras og slaaes daglig med Capudan Paschas Tropper, saa at kun et Medlem af den udøvende Magt opholder sig ved Regieringen i Tripoliza. – Den 30te Juli afseilede 80 vel udrustede Skibe fra Hydra for at gaae den Tyrkiske Flaade imøde. Heele Folkemængden var samlet ved Strandbredden og bad fordens Held. De unge Krigere afseilede under Seierssange om det forrige Aars Heltegierninger.